ai4bharat/Pralekha huggingface dataset:
شمال مشرقی ریاستوں کی ترقی کی وزارت
ڈونیر کی وزارت، حکومت ہند کے تحت شمال مشرقی ہندوستان میں منی پور کی خنزیر پروری ویلیو چین کا قیام
این ای آر سی آر ایم ایس نے، جو کہ شمال مشرقی کونسل  اور شمال مشرقی خطہ کی ترقی کی وزارت ، حکومت ہند کے زیرسرہرستی ایک رجسٹرڈ سوسائٹی ہے،منی پور کے امپھال ایسٹ، امپھال ویسٹ، تھوبل اور بشنو پور اضلاع میں خنزیر پروری ویلیو چین قائم کی ہیں۔ جاری کردہ پہلی قسط کے فنڈ میں سے، این ای آر سی آر ایم ایس ، شیلانگ اور گڈ ول گروپ فار رورل اینڈ اربن ڈیولپمنٹ  کے ذریعے منی پور کے امپھال ایسٹ اور امپھال ویسٹ ڈسٹرکٹ میں 1  سور کی افزائش اور 15  سور فربہ کرنے والے یونٹس میں کام کیا جارہا ہے ۔
این ای آر سی آر ایم ایس، شیلانگ اور جی جی آر یو ڈی، امپھال ویسٹ کی طرف سے مشترکہ طور پر سور کی افزائش کے انتظام پر دو روزہ تربیتی پروگرام کا انعقاد کیا گیا۔ پروگرام میں کل 25 مستفیدین نے شرکت کی۔ ڈاکٹر اشیم سریش کمار میتی، سینئر ٹیکنیکل آفیسر ویٹرنری، انڈین کونسل آف ایگریکلچرل ریسرچ ، امپھال معزم مہمان تھے۔ تربیت کا بنیادی مقصد سور کی افزائش کے بارے میں مکمل معلومات فراہم کرنا تھا جس میں خوراک اور بیماری کے انتظام کو شامل کیا گیا تھا۔
وزیراعظم کا دفتر
وزیر اعظم نے ڈاکٹروں کی ان کی اختراع کاری اور نئی تبدیلیوں کو قبول کرنے پر ستائش کی
وزیر اعظم جناب نریندر مودی نے ہمیشہ اختراعات میں سب سے آگے رہنے اور طبی دنیا میں نئی تبدیلیوں کو اپنانے کے لیے ڈاکٹروں کی تعریف کی ہے۔ اے آئی آئی ایم ایس بھونیشور نے کامیابی کے ساتھ ایک معذور مریض کی چار اجزاء پر مشتمل جوائنٹ ریپلیسمنٹ سرجری کی۔ یہ اوڈیشہ میں اپنی نوعیت کا پہلا کیس ہے، جب کہ عالمی سطح پر اطلاع دیا جانے والا یہ دوسرا معاملہ ہے۔
ایمس بھونیشور کے ایک ٹویٹ کے جواب میں، وزیر اعظم نے کہا؛
‘‘ہمارے ڈاکٹروں کو ہمیشہ جدت طرازی میں سب سے آگے رہنے اور طبی دنیا میں نئی تبدیلیوں کو قبول کرنے پر مبارکباد۔ ان کی مہارت ہمیں فخر کااحساس کراتی ہے!’’
وزارت دفاع
بھارت –سیشیلز مشترکہ فوجی مشق ایل اے ایم آئی ٹی وائی ای سیشیلز میں اختتام پذیر
نویں بھارت –سیشیلز مشترکہ فوجی مشق 2022 ،ایل اے ایم آئی ٹی وائی ای ،48گھنٹے کی توثیقی مشق کے ساتھ 31مارچ ، 2022کو سیشلز کی سیشلز ڈیفنس اکیڈمی میں اختتام پذیرہوگئی ۔ یہ مشترکہ مشق 22مارچ کو شروع ہوئی تھی ۔
دس روزہ طویل اس مشترکہ فوجی مشق میں ، نیم شہری ماحول میں مشترکہ کارروائیاں انجام دینے کی صلاحیت پیداکرنے کی غرض سے ایک دوسرے پرانحصار کرتے ہوئے کارروائی کرنے کی استعداد کو تقویت بہم پہنچانے پرتوجہ مرکوزکی گئی تھی ۔ اس کے علاوہ بھارت –بحرالکاہل خطے میں بقائے باہم کے مقصد کے لئے اپنے تعاون اوراشتراک میں وسعت پیداکرنے والی پیشہ ورانہ اورثقافتی معلومات حاصل کرنے کے لئے ایک پلیٹ فارم فراہم کرنے پربھی توجہ مرکوز کی گئی۔ مشترکہ فوجی تربیتی مشق کے لئے جن موضوعات کا انتخاب کیاگیاتھا وہ نیم شہری ماحول کے منظرناموں کی بنیاد پر کارروائیوں کی منصوبہ بندی اورعمل آوری کے لئے مفید اورعصری موضوعات تھے ۔ اس مشق کی بدولت ،مسلح فورسیز کے درمیان باہمی اعتماد ، اورایک دوسرے پرانحصار کرتے ہوئے کارروائی کرنے کی صلاحیت مستحکم ہوئی اوردونوں فورسیز کے درمیان بہترین اورطریقوں سے ایک دوسرے کو واقف کرایاگیا۔
سیشلز کے ساتھ مشق ایل اے ایم آئی ٹی وائی ای، حالیہ عالمی صورتحال اوربحرہند خطے میں سکیورٹی سے متعلق بڑھتی تشویش کے پس منظر میں دونوں ملکوں کو درپیش سکیورٹی چیلنجوں کے لحاظ سے بہت اہمیت کی حامل ہے ۔ مشترکہ فوج مشق کی وجہ سے بھارتی فوج اورسیشلز دفاعی کی فورسز  کے درمیان دفاعی اشتراک کی سطح میں اضافہ ہوگا۔ اوریہ مشق دونوں ملک کے درمیان دوطرفہ تعلقات میں اضافے کی شکل میں نمایاں ہوگی ۔
وزارت دفاع
ڈیفکوم2019:ایک تعارفی خاکہ
نئی دہلی،25؍اکتوبر:کورپس آف سگنلز اینڈ کنفیڈریشن آف انڈین انڈسٹریکےذریعے مشترکہ طورپر برسوں تک منعقد ہونے والا ڈیفکوم سیمینار، ہندوستانی مسلح افواج، تعلیمی برادری، تحقیقی و ترقیاتی اداروں اور اطلاعاتی و مواصلاتی ٹیکنالوجی سے متعلق مختلف پہلوؤں کی صنعتوں کے درمیان باہمی اشتراک وتعاون کے لئے ایک تاریخی سمپوزیم بن گیا ہے۔
نئی دہلی کے مانک شاہ سینٹر میں 26 اور 27 نومبر 2019ء کے دوران منعقد ہونے والے ڈیفکوم 2019 کے دوران،‘‘مشترکہ اتحاد کے لئے مواصلات ایک فیصلہ کن محرک’’کے مرکزی خیال پرتبادلہ خیال کیا جائے گا۔اس پرگرام سے متعلق ایک تعارفی تقریب کا انعقاد 22 اکتوبر 2019ء کو انڈیا ہیبٹیٹ سینٹر میں کیا گیاتھا، جس میں ہندوستانی مسلح افواج ، تعلیمی حلقے اور صنعت سے تعلق رکھنے والے سینئر افسران نے شرکت کی۔ اس موقع پر سگنل آفیسر اِن چیف لیٹیننٹ جنرل راجیو سبھروال نے آنے والے سیمینار کے لئے ایک کتابچہ جاری کیا۔انہوں نے تینوں مسلح افواج کو اسٹریٹیجک امور سے لے کر تدبیری امور تک ایک دوسرے کے ساتھ بلارکاوٹ رابطہ قائم کرنے کے لئے پوری طرح سے اہل رہنے کی ضرورت پر زور دیا۔ انہوں نے حاضرین کو اس سیمینار کے دوران تبادلہ خیالات کئے جانے والے امور کے بارے میں بھی جانکاری فراہم کی۔
سی آئی آئی کے پرنسپل ایڈوائزرلیفٹیننٹ جنرل جے پی نہرانے مسلح افواج اور صنعت کے درمیان برسوں تک اطلاعاتی اور مواصلاتی ٹیکنالوجی کے شعبے میں باہمی اشتراک و تعاون کو فروغ دینے میں ڈیفکوم کے ذریعے ادا کئے گئے کلیدی رول کو اجاگرکیا۔انہوں نے ڈیفکوم نمائش میں اپنے اختراعی حل اور مصنوعات کے ساتھ سرگرمی سے شرکت کرنے کے لئے صنعت کی حوصلہ افزائی کی، تاکہ دفاعی مواصلات کو مستحکم کیا جاسکے۔
کرنل امن آنند
عوامی رابطہ افسر
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 102.4 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس10.78کروڑسےزیادہ باقی بچی اورغیر استعمال شدہ خوراکیں موجود ہیں
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے عہدبستہ ہے۔ کووڈ- 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کیاگیا ہے،ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکر ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|
20 ؍اکتوبر2021
|
|
سپلائی کی گئی خوراک
|
|
1,02,48,12,565
|
|
بچی ہوئی دستیاب خوراک
|
|
10,78,72,110
بھارت سرکار  اور ریاستی سرکارکے ذریعےبراہ راست خریداری زمرے کے تحت ریاستوں و مرکز کے زیر انتظام علاقوں کو اب تک 102.4 کروڑ سے زیادہ  ٹیکےفراہم کرچکی ہے۔
ریاستوں/ مرکز کے زیر انتظام علاقوں کے پاس ابھی10.78کروڑ سے زیادہ  غیراستعمال شدہ ٹیکے موجود ہیں، جنہیں استعمال میں لایا جانا ہے۔
خوراک کی ڈبہ بندی کی صنعتوں کی وزارت
ایف پی آئی سیکٹر میں روزگار
خوراک کی ڈبہ بندی ملک میں زیادہ روزگار فراہم کرنے والی صنعتوں میں سے ایک ہے۔خوراک کی ڈبہ بندی کے سیکٹر سمیت رجسٹر شدہ مینوفیکچرنگ سیکٹر کے اعداد وشمار اسٹیٹسٹگ اور پروگراموں کے نفاذ کی وزارت کے ذریعے صنعتوں کے سالانہ سروے  کے وسیلے سے فراہم کئے جاتے ہیں۔ تازہ ترین اے ایس آئی 19-2018 کے مطابق خوراک کی ڈبہ بندی کے سیکٹر میں رجسٹر شدہ مینوفیکچرنگ سیکٹر میں ملازم کُل افراد کا 11.22 فیصد حصہ ہے۔ خوراک کی ڈبہ بندی کے سیکٹر کے رجسٹر شدہ ملازموں کی تفصیلات پچھلے تین سال کے دوران مندرجہ ذیل ہیں:
|
|
نمبر شمار
|
|
سال
|
|
ملازمت 
|
|
1
|
|
2016-17
|
|
18.53
|
|
2
|
|
2017-18
|
|
19.33
|
|
3
|
|
2018-19
|
|
20.05
وسیلہ: صنعتوں کا سالانہ سروے 17-2016، 18-2017 اور 19-2018
مذکورہ معلومات خوراک کی ڈبہ بندی کی صنعت کے مرکزی وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں پیش کیں۔
صدر جمہوریہ کا سکریٹریٹ
صدر جمہوریہ تریپورہ میں؛ انہوں نے کنیکٹوٹی، تعلیم کے شعبے کو مضبوط بنانے کے لیے مختلف منصوبوں کا افتتاح کیا / سنگ بنیاد رکھا
منصوبوں میں جوڈیشیل اکیڈمی اور لاء یونیورسٹی شامل ہیں
ہائی وے، ریلوے، ایئر وے اور واٹر وے کے مختلف نئے پروجیکٹوں سے شمال مشرقی خطے کی ترقی کو نئی تحریک مل رہی ہے: صدر جمہوریہ دروپدی مرمو
صدر جمہوریہ ہند محترمہ دروپدی مرمو نے آج  کو تریپورہ ریاستی جوڈیشیل اکیڈمی کا افتتاح کیا اور نرسنگ گڑھ، اگرتلہ میں تریپورہ نیشنل لاء یونیورسٹی کا سنگ بنیاد رکھا۔
ایک دیگر تقریب میں صدر جمہوریہ نے ورچوئل طور پر کیپیٹل کمپلیکس، اگرتلہ میں ایک ایم ایل اے ہاسٹل کا افتتاح کیا اور مہاراجہ بیرندر کشور مانکیہ میوزیم اور ثقافتی مرکز،آئی آئی آئی ٹی-اگرتلہ اور حکومت تریپورہ کے رابندر ستبرشیکی بھون، اگرتلہ کے طلباء کے لیے سڑکوں، اسکولوں اور ہاسٹلوں سے متعلق مختلف منصوبوں کا سنگ بنیاد رکھا۔
رابندر ستابرشکی بھون میں ایک اجتماع سے خطاب کرتے ہوئے صدر جمہوریہ نے کہا کہ آج افتتاح کئے گئے پروجیکٹوں سے تریپورہ میں نہ صرف رابطے، تعلیم، عدلیہ اور مقننہ کو تقویت ملے گی، بلکہ ریاست کی بھرپور ثقافت کو بھی فروغ ملے گا۔
صدر جمہوریہ نے کہا کہ وہ نیشنل لاء یونیورسٹی، تریپورہ کا سنگ بنیاد رکھتے ہوئے بہت خوش ہیں۔ انہوں نے کہا کہ گزشتہ تین دہائیوں کے دوران این ایل یوز نے قانون کی تعلیم کے میدان میں نمایاں کردار ادا کیا ہے۔ آج معیشت کی ترقی کے ساتھ، قانون کا پیشہ بھی کئی جہتوں میں پھیل چکا ہے۔ انہوں نے امید ظاہر کی کہ این ایل یو تریپورہ نہ صرف شمال مشرق میں بلکہ پورے ملک میں قانون کی تعلیم کے ایک بڑے مرکز کے طور پر ابھرےگا۔
صدر جمہوریہ نے کہا کہ ہندوستان کے نوجوانوں نے انفارمیشن ٹکنالوجی کے میدان میں پوری دنیا میں ایک منفرد شناخت بنائی ہے۔ انہیں اعتماد ظاہر کیا کہ انڈین انسٹی ٹیوٹ آف انفارمیشن ٹیکنالوجی، اگرتلہ کا مستقل کیمپس انفارمیشن ٹیکنالوجی کے میدان میں نئے معیارات قائم کرے گا۔
صدر جمہوریہ نے کہا کہ ملک کی ترقی اور نوجوانوں کی ترقی کے لیے ایک جامع نظام تعلیم ضروری ہے۔ اعلیٰ تعلیم کے ساتھ ساتھ ہمیں پرائمری تعلیم پر بھی زیادہ زور دینا چاہیے۔ انہیں یہ جان کر خوشی ہوئی کہ شمال مشرقی خطہ کی ترقی کی وزارت نے تریپورہ کی ریاستی حکومت کے ساتھ مل کر ‘ودیا جیوتی مشن 100’ شروع کیا ہے جس کے تحت 100 موجودہ اعلیٰ ثانوی اسکولوں کو جدید ترین سہولیات کے ساتھ معیاری تعلیمی اداروں میں تبدیل کیا جائے گا۔
صدر جمہوریہ نے کہا کہ شمال مشرقی خطہ میں ترقی کے بے پناہ امکانات ہیں۔ آج شاہراہوں، ریلویز، فضائی راستے اور آبی گزرگاہوں کے مختلف نئے منصوبوں سے خطے کی ترقی کو ایک نئی تحریک مل رہی ہے۔
صدر جمہوریہ نے کہا کہ ہندوستان دنیا کی 5ویں بڑی معیشت بن گیا ہے۔ تریپورہ سمیت شمال مشرقی خطہ 2025 تک ہندوستان کو پانچ ٹریلین ڈالر کی معیشت بنانے میں اہم کردار ادا کرے گا۔ انہوں نے یقین ظاہر کیا کہ باصلاحیت اور محنتی لوگوں، خاص طور پر تریپورہ کے نوجوانوں کی خواہشات، اختراعات اور کاروباری صلاحیتیں اس مقصد کے حصول میں اہم کردار ادا کریں گی۔
صدرجمہوریہ کی ہندی میں تقریردیکھنے کیلئے براہ کرم یہاں کلک کریں
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 106
ا قتصادی امور کی کابینہ کمیٹی
کابینہ نے جنوب مشرقی ریلوے پر نارائن گڑھ اور بھدرک  کے درمیان تیسری لائن کو منظوری دی
اس سے موجودہ ٹریفک اور اضافی ٹریفک کے زیادہ سے زیادہ استعمال کی صلاحیت کی تخلیق میں مدد ملے گی
ناراین گڑھ اور بھدرك سیکشن پر صلاحیت کا استعمال 138 فیصد ہے، تیسری لائن بھیڑ کم کرنے میں مدد دے گی
اس سے 37.2 لاکھ انسانی دن کے لئے براہ راست روزگار کی تخلیق میں مدد ملے گی
منصوبے کی کل لاگت کا تخمینہ 1866.31کروڑ روپے ہے اور اسے 2023-24 تک مکمل کیا جائے گا
نئی دہلی، 7 مارچ 2019، وزیراعظم جناب نریندر مودی کی زیر صدارت مرکزی کابینہ نےمغربی بنگال میں نارائن گڑھ اور اڑیسہ میں بھدرك کے درمیان 155 کلومیٹر طویل تیسرے ریلوے لائن کی تعمیر کو اپنی منظوری دے دی ہے. اس ریلوے لائن کی تعمیر 1866.31 کروڑ روپے کی لاگت سے کی جائے گی اور یہ 2023-24 میں بن کر تیار ہو جائے گی۔
تیسری لائن کی تعمیر سے موجودہ اور اضافی ٹریفک سے نمٹنے کی صلاحیت میں اضافہ ہوگا۔ نارائن گڑھ اور بھدرك کے درمیان مصروف سیکشن کو استعمال اسٹیل پلانوں کو کوکنگ کول کی نقل و حرکت اور مختلف بندرگاہوں تک چكردھرپور علاقے سے برآمد کے لئے خام لوہا لانے لے جانے میں ہوتا ہے۔ لہذا تیسری لائن کوئلے کی نقل و حرکت کو آسان بنانے میں مدد دے گی۔ اس اسٹیل پلانٹوں، پاور پلانٹوں کے ساتھ ساتھ برآمداتی صنعت کو مدد اور اڈیسہ و مغربی بنگال اور پورے مشرقی بھارت کی معیشت کو فروغ ملے گا۔
تیسری لائن اس روٹ پر بھیڑ بھاڑ کم کرنے میں مددگار ہو گی۔ نارائن گڑھ ۔بھدرك سیکشن ہاوڑہ۔چنئی ٹرنک روٹ کا حصہ ہے۔ نارائن گڑھ اور بھدرك کے درمیان سیكشن کا موجودہ استعمال  لائن صلاحیت بیان 2014-15 کے مطابق 138 فیصد ہے۔ بھاری مال ٹریفک کے علاوہ یہ راوٹ ٹرینوں کے 47 جوڑوں پر محیط ہے۔ ان ٹرینوں میں تیز رفتار کی بھونیشور راجدھانی، ہاوڑہ۔يشونت پور، درنتو، ہاوڑہ۔پوری درنتو، سیالدہ۔پوری درنتو، ہاوڑہ۔پوری شتابدی ایکسپریس شامل ہیں۔ اس سے بھیڑ بھارٹ زیادہ ہوتی ہے۔
اس پروجیکٹ کی تعمیر کے دوران تقریبا 37.2 لاکھ انسانی دن کے لئے براہ راست روزگار ک مواقع پیدا کرنے میں مدد ملے گی اور بالواسطہ طور پر روزگار بھی ملے گا۔
۔۔۔۔۔۔۔۔۔۔۔
م ن۔م م ۔ن ا۔
U- 1466
(Visitor Counter : 47
وزارات ثقافت
جناب پرہلاد سنگھ پٹیل نے ریکارڈ کے 4.5 کروڑ صفحات کی ڈیجیٹائزیشن کا افتتاح کیا
نئی دہلی 11 مارچ 2021: قومی آرکائیوز کے 131 ویں یوم تاسیس کے موقع پر مرکزی وزیر مملکت برائے ثقافت و سیاحت  جناب پرہلاد سنگھ پٹیل نے ریکارڈ اور نمائش کے ساڑھے چار کروڑ صفحات کی ڈیجیٹائزیشن کا افتتاح کیا۔ یہ آج "مہاتما گاندھی اور تعاون تحریک" پر مبنی ہے۔ ڈیجیٹائزیشن ریکارڈز کا آغاز قومی آرکائیوز نے کیا۔
قومی آرکائیوز کے پاس اس وقت 18.00 کروڑ سے زیادہ صفحات کا مجموعہ ہے۔عوامی ریکارڈوں میں ہندوستان کے صدر کی طرف سے تسلیم شدہ فائلیں، جلدیں، نقشے، بل، معاہدے، نادر نسخے، قدیم ریکارڈ، ذاتی کاغذات، نقش نگاری کے ریکارڈ، گزٹ اور گزیٹئٹرز کے اہم مجموعے، مردم شماری کے ریکارڈ، پارلیمانی اور اسمبلی اجلاس کے مباحثے ، ادب ، سفرنامے وغیرہ شامل ہیں۔
مہاتما گاندھی اور عدم تعاون تحریک' پر نمائش اصل دستاویزات پر مبنی ہے۔یہ نمائش 15 اپریل 2021 تک جاری رہے گی۔
صدر جمہوریہ کا سکریٹریٹ
روی داس جی جیسے عظیم سنت پوری انسانیت سے تعلق رکھتے ہیں : صدر جمہوریہ کووند
صدرِ جمہوریۂ ہند نے ‘شری گرو روی داس وِشو مہا پیٹھ راشٹریہ ادھیویشن – 2021’ میں شرکت کی
نئی دلّی ، 21 فروری / صدرِ جمہوریۂ ہند جناب رام ناتھ کووند نے کہا ہے کہ سنت گرو روی داس جیسے عظیم سنتوں کا تعلق پوری انسانیت سے ہوتا ہے۔ وہ آج نئی دلّی میں ‘ شری گرو روی داس وشو مہا پیٹھ راشٹریہ ادھیویشن - 2021 ’ سے خطاب کر رہے تھے ۔ صدرِ جمہوریہ نے کہا کہ شری گرو روی داس کسی خاص برادری ، ذات یا خطے میں پیدا ہوئے ہوں ، لیکن اُن جیسے سنت ، اِن تمام حدود سے بالا تر ہوتے ہیں ۔ سنت کسی خاص ذات ، برادری یا خطے سے تعلق نہیں رکھتے ۔ وہ ایسے اقدامات کرتے ہیں ، جو پوری انسانیت کی فلاح کے لئے ہوتے ہیں ۔ سنتوں کا عمل ہر قسم کے امتیاز اور محدود ذہنیت سے بالا تر ہوتا ہے ۔
صدرِ جمہوریہ نے ، اِس بات پر خوشی کا اظہار کیا کہ گرو روی داس جی کے فلسفے اور اقدار جیسے سماجی انصاف ، برابری اور بھائی چارے کو ہماری آئینی اقدار میں شامل کیا گیا ہے ۔ ہمارے آئین کے معمار ڈاکٹر بی آر امبیڈکر نے گرو روی داس جی کی تعلیمات اور اصولوں کو آئین میں سمو دیا ہے ۔
صدرِ جمہوریہ نے کہا کہ سنت روی داس جی نے سماج کے کسی بھی طبقے یا کسی بھی شخص کو اپنی محبت اور جذبے کے دائرے سے باہر نہیں رکھا ۔ اگر کسی سنت کو ، کسی خاص برادری تک محدود رکھا جاتا ہے تو یہ شمولیت کے اصول کے منافی ہو گا ، جس کی خود روی داس جی نے تعلیم دی ہے ۔ اس لئے لوگوں کے لئے ضروری ہے کہ وہ اپنی سوچ اور رویے میں تبدیلی کریں ۔ کوششیں کی جانی چاہئیں کہ اِن جیسی تقریبات میں سماج کے سبھی طبقوں کی شرکت کو یقینی بنایا جائے ۔ انہوں نے کہا کہ اس طرح کی کوششیں ملک میں سماجی برابری اور ہم آہنگی کو بڑھانے میں مدد کریں گی ۔
صدرِ جمہوریہ نے کہا کہ گرو روی داس جی نے ایک ایسے سماج کا نظریہ پیش کیا ہے ، جو برابری کی بنیاد پر ہو اور ہر قسم کے امتیاز سے پاک ہو ۔ انہوں نے اِسے ‘ بے – غم پورہ ’ کا نام دیا ہے یعنی ایسا شہر جہاں کسی خوف یا پریشانی کے لئے کوئی جگہ نہ ہو ۔ ایسا مثالی شہر ہر قسم کے خوف ، پریشانی اور غم سے پاک ہو ۔ برابری اور سبھی کی بھلائی کے نظریے پر مبنی قانون کی بالا دستی ، حکمرانی کا اصول ہو اور صرف ایسے ہی لوگ ، جو اس طرح کے شہر کے ویژن کی حمایت کرتے ہیں ، وہ گرو روی داس جی کے سچے ساتھی ہو سکتے ہیں ۔
صدرِ جمہوریہ نے کہا کہ حقیقت یہ ہے کہ گرو روی داس جی نے ‘ بے – غم پورہ ’ شہر کے طور پر بھارت کا ویژن پیش کیا تھا ۔ وہ اپنے ہم عصر سماج کو تحریک دے رہے تھے کہ برابری اور انصاف پر مبنی ملک تعمیر کیا جائے ۔ آج یہ تمام شہریوں کا فرض ہے کہ وہ ایک ایسے سماج اور ملک کی تعمیر کے لئے مل کر کام کریں اور سنت روی داس جی کے سچے عقیدت مند کہلانے کے قابل ہو سکیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 1789
(Visitor Counter : 141
سٹرک ٹرانسپورٹ اور شاہراہوں کی وزارت
قومی شاہراہوں سے اسپیڈ بریکر ہٹانے کے لئے خصوصی مہم شروع
نئی دلّی، 07 جنوری / قومی شاہراہوں سے ہر قسم کے اسپیڈ بریکر ہٹانے کے لئے ایک خصوصی مہم شروع کی گئی ہے۔ یہ قدم ٹریفک کی نقل و حرکت کو بلا رکاوٹ اور سہل و پُر سکون بنانے خاص طور پر ٹول پلازہ پر آسان بنانے کے لئے اٹھایا گیا ہے۔ ٹول پلازہ پر فاسٹ ٹیگ کے موثر عمل در آمد اور نقد ٹول لینوں کو فاسٹ ٹیگ میں تبدیل کرنے، ٹول پلازہ پر تعمیر رکاوٹ والی پٹیوں اور اسپیڈ بریکروں کو فوری طور پر ہٹائے جانے کے باعث گاڑیوں کی نقل و حمل آسان ہو رہی ہے۔
سفر کو آسان اور محفوظ بنانے کے لئے سڑکیں مختلف زمروں اور مقررہ رفتار کے لئے تعمیر کی جا رہی ہیں۔ ٹریفک نقل و حمل کو بہتر اور محفوظ بنانے کے لئے مقامات پر گاڑیوں کی رفتار پرکنٹرول نا گزیر ہے۔ اس امر کے پیش نظر نیشنل ہائی ویز اتھارٹی آف انڈیا  کی حدود میں قومی شاہراہیں اسپیڈ بریکر ہٹاکر تیز رفتار ٹریفک کے لئے موزوں بنائی جا رہی ہیں۔
اسپیڈ بریکروں کے باعث دیر، گاڑیوں کا نقصان اور واضح طور پر مسافروں کو بے آرامی، اور گاڑی کی رفتار کو کم کرنے اور گاڑی کو بند کرنے کے باعث ایندھن کی کھپت میں اضافہ ہوتا ہے۔ اس پہل قدمی سے وقت اور پیسے کی بچت ہو گی اور گاڑیوں کی نقل و حرکت خاص طور پر ایمبولنس، بزرگوں اور قومی شاہراہوں پر سفر کر رہے بیماروں وغیرہ کی نقل و حرکت سہل ہو گی۔وسیع تناظر میں اس قدم سے در آمد پر منحصر ٹرانسپورٹ میں استعمال ہونے والے ایندھن کی بچت ہو گی اور ساتھ ہی آلودگی میں بھی کمی واقع ہو گی۔
شاہراہوں پر بلا رکاوٹ سفر مہیا کرانے کے لئے 15 دسمبر، 2019 سے فاسٹ ٹیگ کے ذریعہ الیکٹرانک ٹول کلکشن  پر عمل در آمد کیا گیا ہے۔ ٹول پلازہ پر مسافروں کے ذریعہ ای ٹی سی کے مثبت اثرات محسوس کئے جا رہے ہیں۔قومی شاہراہوں پر اسپیڈ بریکر سے مبرا قومی سڑکیں متعارف کرایا جانا مسافروں کے سفر کو آسان بنانے کی جانب ایک دیگر قدم ہے۔
۔۔۔۔۔۔
U.77ٰ
م۔ ر۔ر۔ .
(Visitor Counter : 110
خوراک کی ڈبہ بندی کی صنعتوں کی وزارت
دیہی اتر پردیش میں فوڈ پروسیسنگ اسکیم
وزارت نے پی ایم کے ایس وائی کے تحت اترپردیش میں 23 کولڈ چین پروجیکٹ، 3 ایگرو پروسیسنگ کلسٹر، 22 فوڈ پروسیسنگ یونٹوں کو منظوری دی
وزارت فوڈ پروسیسنگ انڈسٹریز  فوڈ پروسیسنگ شعبے کی مجموعی ترقی کے لیے مرکزی اسکیم پردھان منتری کسان سمپدا یوجنا  کو نافذ کررہی ہے، جس میں زرعی مصنوعات کی پروسیسنگ بھی شامل ہے۔ اس اسکیم 2016کے تحت 2016-17 سے 2019-20 تک 6000 کروڑ روپے خرچ کیے گئے ہیں۔ اس کی مدت کو مالی سال 2020-21 تک توسیو دے دی گئی ہے۔ پی ایم کے ایس وائی کے تحت چلنے والی اسکیمیں ہیں -  میگا فوڈ پارک،  انٹیگریٹڈ کولڈ چین اور ویلیو ایڈیشن انفراسٹرکچر،  فوڈ پروسیسنگ اور تحفظ کی اہلیت کی تشکیل / توسیع،  زرعی پروسیسنگ کلسٹرز کے بنیادی ڈھانچے،  بیک ورڈ اور فارورڈ روابط کی تشکیل،  فوڈ سیفٹی اور کوالٹی اشورینس بنیادی ڈھانچہ،  ہیومن ریسورس اینڈ انسٹی ٹیوشن،  آپریشن گرینس۔
پی ایم کے ایس وائی کے تحت اسکیموں کے تحت، وزارت زیادہ تر کریڈٹ سے منسلک مالی امداد  فراہم کرتی ہے جس میں تاجروں کو فوڈ پروسیسنگ / تحفظ کی صنعتوں کے قیام کے لیے گرانٹ میں فراہم کی جاتی ہے۔ پی ایم کے ایس وائی کسی مخصوص خطے یا ریاست سے متعلق نہیں بلکہ مانگ سے چلنے والی اسکیم ہے اور اترپردیش کے دیہی علاقوں سمیت پورے ملک پر اس کا اطلاق ہوتا ہے۔ وزارت نے اب تک پی ایم کے ایس وائی کی جزوی اسکیموں کے تحت اترپردیش میں 23 کولڈ چین پروجیکٹ، 3 ایگرو پروسیسنگ کلسٹر، 22 فوڈ پروسیسنگ یونٹ، 6 بیک ورڈ اور فارورڈ لنکییج پروجیکٹ کی تشکیل اور 9 فوڈ ٹیسٹ لیبارٹری منصوبوں کو منظوری دی ہے۔
آتم نربھر بھارت پہل کے ایک حصے کے طور پر وزارت مائیکرو فوڈ پروسیسنگ انٹرپرائزز اسکیم  کی مرکزی اسکیم پی ایم فارملائزیشن پر عمل کررہی ہے، تاکہ کریڈٹ کے ذریعے 2 لاکھ مائکرو فوڈ پروسیسنگ صنعتوں کے قیام / اپ گریڈیشن کے لیے مالی، تکنیکی اور کاروباری مدد فراہم کرے۔ 10000 کروڑ روپے کے خرچ کے ساتھ 2020-21 سے 2024-25 تک پانچ سال کے دوران سبسڈی کریڈٹ لنکڈ سبسڈی فراہم کی جائے گی۔ اس میں سے اگلے پانچ برسوں کے لیے اترپردیش کے لیے مجموعی طور پر 37826 یونٹ مختص کیے گئے ہیں جن پر 1731 کروڑ روپے کا خرچ آئے گا۔
یہ معلومات فوڈ پراسیسنگ انڈسٹریز کے مرکزی وزیر مملکت جناب رامیشور تیلی نے آج راجیہ سبھا میں تحریری جواب میں دی۔
سماجی انصاف اور تفویض اختیارات کی وزارت
حکومت ہند کے معذور اشخاص کو بااختیار بنانے کے محکمہ اور امیزون انٹر نیٹ پرائیویٹ لمٹیڈ کے درمیان ایک سہہ فریقی مفاہمتی عرضداشت پر دستخط کئے جائیں گے
حکومت ہند کے معذور اشخاص کو بااختیار بنانے کے محکمہ ، معذور اشخاص کے لئے ہنرمندی کونسل اور امیزون انٹر بیٹ پرائیویٹ لمٹیڈ کے درمیان 28ستمبر 2022 کو ڈاکٹر امبیڈکر انٹرنیشنل سینٹر میں 1:45منٹ پر ایک سہہ فریقی مفاہمتی عرضداشت پر دستخط کئے جائیں گے۔ اس مفاہمتی عرضداشت کا بنیادی مقصد مشترکہ طور سے معذوروں کے لئے ہنرمندی کی تربیت اور روزگار کے مواقع مہیا کرنا ہے۔ یہ ڈی ای پی ڈبلیو ڈی کی جانب سے ہنرمندی تربیت کے لئے معذوروں کو متحد کرنے، ایس سی پی ڈبلیو ڈی کے ذریعے ای-کامرس سیکٹر کے لئے نوکری کے رول کو ڈیزائن کرنا اور ہنرمندی کی تربیت و معذوروں کو کام پر رکھنے کا تصور پیش کرتا ہے۔
اس موقع پر ڈی ای پی ڈبلیو ڈی کی نمائندگی ڈپٹی ڈائریکٹر جنرل جناب کشور بی سروڈے، ایس سی پی ڈبلیو ڈبی کی جانب سے اس کے سی ای او جناب روندر سنگھ اور امیزون انٹر نیٹ پرائیویٹ لمٹیڈ کی نمائندگی اے پی اے سی؍ایم ای این اے؍ایل اے ٹی اے ایم آپریشنس کے نائب صدر جناب اکھل سکسینہ کریں گے۔
جاب مارکیٹ میں معذوروں کے لئے مستقل روزگار کو بڑھانے کے ساتھ ساتھ انہیں کاروباری بننے میں اہل بنانے کے لئے تمام فریقین کی یہ پہل سپلائی سریز میں مخصوص نوکری اور ای –کامرس ہنرمندی فراہم کرکے معذور افراد کے لئے بہتر موقع پیدا کرے گی۔
اس مفاہمتی عرضداشت پر سماجی انصاف اور تفویض اختیارات کے وزیر ڈاکٹر ویرندر کمار کی باوقار موجود میں دستخط کئے جائیں گے۔
سائنس اور ٹیکنالوجی کی وزارت
مشن انوویشن
نئی دہلی۔ 19 مارچ ہندوستان نے کلیدی ممالک کے ساتھ شراکت داری قائم کی ہے اور بایوٹیکنالوجی اور اس سے وابستہ شعبہ جات بشمول توانائی ، پانی ، صحت کے شعبے جو عالمی چیلنج ہیں، ان میں علم کی تخلیق اور اختراعات کے ذریعے کلیدی کردار ادا کررہا ہے۔ لہذا ، ہندوستان سنگین شعبوں میں عالمی سطح پرسائنس و ٹکنالوجی کی شراکت داری کا ایک اہم محرک بن کر ابھرا ہے۔ محکمہ سائنس و ٹکنالوجی ، محکمہ بایوٹیکنالوجی اور کونسل آف سائنٹفک اینڈ انڈسٹریل ریسرچ نے اہم مشنوں کا آغاز کیا ہے۔
مشن انوویشن 24 ممالک اور یورپی یونین کی عالمی پہل ہے جو 30 نومبر ، 2015 کوسی او پی 21 میں پیرس معاہدے کے دوران شروع کیا گیا تھا۔ اس پروگرام میں شفاف توانائی کی تحقیق ، ترقی اور نمائش  پرتوجہ مرکوز کی گئی ہے تاکہ صاف ستھرے اختراعات کو تیز کیا جاسکے۔
شفاف توانائی آر ، ڈی اینڈ ڈی میں قومی کاوشوں کو مربوط کرنے اور محکمہ سائنس وٹیکنالوجی نیز دیگر وزارتوں کے ساتھ مل کر متعدد سرگرمیوں کو عملی جامہ پہنانے کے لئے محکمہ بایوٹیکنالوجی نوڈل ایجنسی ہے۔ہندوستان آٹھ انوویشن چیلنجوں میں شریک ہوکر اور تین چیلنجوں  میں مشترکہ قیادت کر کے عالمی سطح پر مشن انوویشن کی سرگرمیوں میں اہم کردار ادا کر رہا ہے۔ ہندوستان مشن انوویشن اسٹیئرنگ کمیٹی کا رکن ہے اور کینیڈا کے ساتھ تجزیہ اور مشترکہ ریسرچ کے سب گروپ کا شریک قائد ہے۔ ہندوستان نے کلین انرجی انٹرنیشنل انکیوبیشن سنٹر کا قیام عمل میں لایا ہے تاکہ معاشرتی بھلائی کے لئے سب سے زیادہ مؤثر صاف توانائی کا حل فراہم کرنے کے لئے مدد فراہم کی جاسکے۔
مشن انوویشن انڈیا کی سرگرمیوں کے لئے گذشتہ تین سالوں میں مجموعی بجٹ کی تفصیلات:
|
|
رقم روپے میں
|
|
سال
|
|
کل منظور شدہ رقم
|
|
کل جاری رقم
|
|
2017-18مالی سال
|
|
13,39,16,108
|
|
74,98,100
|
|
2018-19 مالی سال
|
|
68,52,54,134
|
|
41,24,49,842
|
|
2019-20 مالی سال
|
|
44,63,83,106
|
|
29,63,76,145
|
|
مجموعی رقم
|
|
126,55,53,348
|
|
71,63,24,087
محکمہ سائنس و ٹکنالوجی کناڈا، ناروے ، برطانیہ ، جرمنی ، امریکہ ، آسٹریلیا ، اٹلی کے شراکت دار اداروں کے اشتراک سے مختلف قومی اداروں ، یونیورسٹیوں ، آئی آئی ٹی میں سمارٹ گرڈ پر آر اینڈ ڈی پروجیکٹوں میں تعاون کر رہا ہے۔ حکومت ہند نےسمارٹ گرڈ پر ہندوستان اور سویڈن کے تعاون سے چلنے والی صنعتی تحقیق اور ترقیاتی پروگرام 2020 کے لئے 18 کروڑ روپے دینے کا وعدہ کیا ہے۔ سمارٹ گرڈ پر آر اینڈ ڈی کے لئے مجموعی طور پر 9 منصوبوں کی حمایت کی گئی ہے۔
کووڈ 19 کی وبا سے نمٹنے کے لئے حکومت ہند نے کلیدی اقدامات اٹھائے ہیں۔ وبائی مرض نے ہندوستان کو عالمی مفاد کے لیے دیسی بایو مینوفیکچرنگ صلاحیتوں کو استعمال کرنے کا ایک انوکھا موقع فراہم کیا ہے۔ کووڈ – 19 اور کلینیکل ٹرائلز کے لئے 15 ویکسین بنانے والے امیدواروں کے لئے امداد فراہم کی جارہی ہے۔ دو ویکسین پہلے ہی ایمرجنسی استعمال کی اتھارٹی  کو موصول ہو چکی ہیں۔
یہ معلومات آج سائنس و ٹکنالوجی ،علوم ارضیات اور صحت و خاندانی بہبود کے مرکزی وزیر ڈاکٹر ہرش وردھن نے لوک سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (

U-2834
(Visitor Counter : 117